Qishloq xo‘jaligi vaziri o‘rinbosarlari Saidkamol Xo‘jayev va Botirjon Sulaymonov lavozimidan ozod etildi. Vazirning oziq-ovqat sanoatini rivojlantirish masalalari buyicha o‘rinbosari Saidkamol Xo‘jayev boshqa ishga o‘tishi munosabati bilan lavozimini tark etdi. U 2018 yil iyulida vazir o‘rinbosari etib tayinlangan, bungacha Agrobank boshqaruv raisi sifatida faoliyat yuritgan. Shu bilan birga, vazir o‘rinbosari – Qishloq xo‘jaligi va oziq-ovqat ta’minoti ilmiy-ishlab chiqarish markazi bosh direktori sifatida ishlab kelgan Botirjon Sulaymonov ham lavozimini tark etdi. Eslatib o‘tamiz, Botirjon Sulaymonov bir necha yildan buyon Toshkent davlat agrar universiteti rektori lavozimida faoliyat olib bormoqda.